ग्रामीणों ने की पीडीएस दुकान के स्थानांतरण की मांग
बीडीओ से गुहार लगाते भुरकुंडा पंचायत के सैकड़ों ग्रामीण।
भास्कर न्यूज | पतरातू
भुरकुंडापंचायत के सैकड़ों ग्रामीण मंगलवार को प्रखंड मुख्यालय पहुंचे। यहां ग्रामीणों ने बीडीओ कुमार अभिनव स्वरूप से गुहार लगायी कि राशन के लिए अब उन्हें चार किलोमीटर की दूरी तय करनी पड़ रही है। जिसमें सुधार की जाए।
ग्रामीणों ने कहा कि खाद्य सुरक्षा अधिनियम के तहत जो कार्ड बनकर आए हैं उसमें 298 नंबर बूथ की पीडीएस दुकान की जगह 306 नंबर बूथ में कर दिया गया है। जिसकी दूरी काफी ज्यादा है। इससे ग्रामीणों को काफी परेशानियों का सामना करना पड़ रहा है। तत्काल इसमें सुधार की जाए। बीडीओं ने ग्रामीणों की बातों को सुनने के बाद उन्हें आश्वस्त किया कि जल्द ही एमओ को इस संबंध में सुधार के लिए निर्देश दे दिए जाएंगे। समस्या का सुधार होगा। मौके पर गोविंद, वरूनता कुमारी, उषा देवी, सावित्री देवी, आशा देवी, सुमा देवी, बसंती देवी, पूजा कुमारी, पुनम, सरिता देवी, धनेश्वरी देवी, अनिता देवी, कौशल्या देवी आदि मौजूद थे।
hin_Deva awa_Deva mar_Deva hin_Deva hin_Deva